కొత్త రుణాలపై 0.25 శాతం వరకు వడ్డీ రేటు తగ్గింపుముంబై: బ్యాంకు రుణంతో సొంతింటిని కొనుగోలు చేయాలనుకునే మధ్యతరగతి ప్రజలకు స్టేట్ బ్యాంక్ ఆఫ్ ఇండియా (ఎస్బిఐ) మరింత ఊరట కల్పించింది. మహిళలు 30 లక్షల రూపాయలలోపు కొత్తగా తీసుకునే గృహ రుణంపై వడ్డీ రేటును 8.60 శాతం నుంచి 8.35 శాతానికి (0.25 శాతం తగ్గింపు) ఎస్బిఐ తగ్గించింది. ఈ వడ్డీ రేటు వేతనం పొందుతున్న మహిళలకు వర్తిస్తుంది. వేతనం పొందని మహిళలకు వడ్డీ రేటును 0.20 శాతం మేర తగ్గించారు. అదే విధంగా వేతనం పొందుతున్న పురుషులు తీసుకునే గృహ రుణంపై వడ్డీ రేటును 8.60 శాతం నుంచి 8.40 శాతానికి (0.20 శాతం) తగ్గించారు. ఎలాంటి వేతనం లేని వారికి వడ్డీ రేటును 0.15 శాతం మేర తగ్గించినట్టు ఎస్బిఐ మేనేజింగ్ డైరెక్టర్ (నేషనల్ బ్యాంకింగ్) రజ్నిష్ కుమార్ తెలిపారు. జూలై 31వ తేదీ వరకు మాత్రమే ఈ ఆఫర్ అందుబాటులో ఉంటుందని ఆయన చెప్పారు. వడ్డీ రేటు 0.25 శాతం తగ్గడం మూలంగా నెలకు ఈంఐలో 530 రూపాయలు తగ్గుతుందని ఆయన తెలిపారు. కొత్త వడ్డీ రేట్లు మంగళవారం నుంచి అమల్లోకి వస్తాయన్నారు. 2022నాటికి అందరికీ గృహాలు కల్పించాలని ప్రధాని నరేంద్ర మోదీ లక్ష్యంగా పెట్టుకున్నారని, ఈ నేపథ్యంలో తాము గృహ రుణాలపై వడ్డీ రేట్లను తగ్గించడం వల్ల అందుబాటు ధరల్లో గృహ రుణ రంగానికి మరింత ఊతం లభిస్తుందని ఆయన చెప్పారు.తాము పరిశ్రమలోనే అతి తక్కువ వడ్డీ రేటుకు గృహ రుణాలను అందిస్తున్నామని ఆయన తెలిపారు. ఎస్బిఐ గృహ రుణ బుక్ విలువ 2.23 లక్షల కోట్ల రూపాయలుంది. గృహ రుణ విభాగంలో 25-26 శాతం మార్కెట్ వాటా ఈ బ్యాంకుకు ఉంది. వడ్డీ రేట్లను తగ్గించినంత మాత్రాన తమ మార్కెట్ వాటా మరీ అంతగా పెరిగే అవకాశం లేదని కుమార్ చెప్పారు. గృహ రుణాల కోసం చాలా మంది కస్టమర్లు ఎంక్వైరీ చేస్తున్నారని, ఈ నేపథ్యంలో తాము  వడ్డీ రేటు తగ్గించడం వల్ల లక్షలాది మంది సొంతింటి కల నెరవేరే అవకాశం ఉంటుందని ఆయన తెలిపారు.  కాగా కేంద్ర ప్రభుత్వం ప్రధాన మంత్రి ఆవాస్ యోజన పథకం కింద అందుబాటు ధరల్లో గృహ రుణం తీసుకున్న వారికి 2.67 లక్షల రూపాయల వడ్డీ సబ్సిడీని అందిస్తున్న విషయం తెలిసిందే.బిల్డర్లకూ ఆఫర్ఎస్బిఐ బిల్డర్లకు కన్స్ట్రక్షన్ ఫైనాన్స్పై కూడా ప్రత్యేకమైన ఆఫర్ను ఇస్తోంది. అయితే ఇది ఎంతన్నది మాత్రం వెల్లడించలేదు. అటు గృహ రుణాలపై వడ్డీ రేట్లు తగ్గించడం, ఇటు బిల్డర్లకు ప్రత్యేక ఆఫర్ ఇవ్వడం వల్ల కన్స్ట్రక్షన్ ఫైనాన్స్, హోమ్ ఫైనాన్స్ విభాగాల్లో మంచి వృద్ధికి అవకాశం ఉందని కుమార్ తెలిపారు.
kotta runaalapai 0.25 saatam varaku vaddi retu taggimpumumbai: byaanku runamtho sontintini konugolu cheyalanukune madhyataragati prajalaku state bank af india (esbi) marinta oorata kalpinchindi. mahilalu 30 lakshala roopaayalalopu kottagaa teesukune gruha runampai vaddi retunu 8.60 saatam nunchi 8.35 saataaniki (0.25 saatam taggimpu) esbi tagginchindi. ee vaddi retu vetanam pondutunna mahilalaku vartistundi. vetanam pondani mahilalaku vaddi retunu 0.20 saatam mera tagginchaaru. adhe vidhamgaa vetanam pondutunna purushulu teesukune gruha runampai vaddi retunu 8.60 saatam nunchi 8.40 saataaniki (0.20 saatam) tagginchaaru. elanti vetanam laeni vaariki vaddi retunu 0.15 saatam mera tagginchinattu esbi managing director (neshanal banking) rajnish kumar telipaaru. juulai 31va tedee varaku matrame ee affer andubaatulo untundani aayana cheppaaru. vaddi retu 0.25 saatam taggadam moolamgaa nelaku eemalo 530 roopaayalu taggutundani aayana telipaaru. kotta vaddi retlu mangalavaaram nunchi amalloki vastaayannaaru. 2022naatiki andarikee gruhalu kalpinchaalani pradhaani narendra modii lakshyamgaa pettukunnarani, ee nepathyamlo taamu gruha runaalapai vaddi retlanu tagginchadam valla andubaatu dharallo gruha runa rangaaniki marinta ootham labhistundani aayana cheppaaru.taamu parisramalone athi takkuva vaddi retuku gruha runaalanu andistunnamani aayana telipaaru. esbi gruha runa buk viluva 2.23 lakshala kotla roopaayalundi. gruha runa vibhaagamlo 25-26 saatam market wata ee byaankuku undi. vaddi retlanu tagginchinanta maatraana tama market wata mari antagaa perige avakaasam ledani kumar cheppaaru. gruha runaala kosam chala mandi kastamarlu enkvairi chestunnarani, ee nepathyamlo taamu  vaddi retu tagginchadam valla lakshalaadi mandi sontinti kala neravere avakaasam untundani aayana telipaaru.  kaga kendra prabhutvam pradhaana mantri aavas yojana pathakam kinda andubaatu dharallo gruha runam teesukunna vaariki 2.67 lakshala roopaayala vaddi subsidiini andistunna vishayam telisinde.bilderlakuu offrbi bilderlaku construction finanspy kuudaa pratyekamaina aafarnu istondi. ayithe idhi entannadi maatram velladinchaledu. atu gruha runaalapai vaddi retlu tagginchadam, itu bilderlaku pratyeka affer ivvadam valla construction finans, hom finans vibhaagaallo manchi vruddhiki avakaasam undani kumar telipaaru.